# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-05082017

## பங்களிப்பாளர்கள்

- இந்திரச்செல்வன் - Indraselvan
வேலு இந்திரச்செல்வன் அவர்கள் கோனபிட்டிய தோட்டத்தை பிறப்பிடமாகக் கொண்டவர். ஆசிரியராகப் பணி புரிகிறார். மலையகத் தமிழர் பண்பாட்டு பேரவையின் செலாளராகவும், மலையக சமூக ஆய்வு மையத்தில் ஓர் உறுப்பினராகவும் செயற்பட்டு வருபவர். அரசியல், கலைத்துறைகளில் ஆர்வம் உள்ளவர். ஆவணப்படுத்தலில் தன்னால் முடிந்த முயற்சிகளில் சேர்ந்து பங்களிக்க முடியும் என்று கூறினார்.  
- ஜெயபிரசாத் - Jeyaprasath
ஜெயபிரசாத் அவர்கள் நோர்வூட்டை சொந்த ஊராகக் கொண்டவர். வணிகத்தில் ஈடுபாடுள்ளார். மலையகத் தமிழர் பண்பாட்டு பேரவையில் மற்றும் மலையக சமூக ஆய்வு மையத்தில் செயற்பட்டு வருபவர். ஆவணப்படுத்தலுக்கு பூரண ஒத்துளைப்பு தர முடியும்.  
- ராஜசேகரன் - Rajasegaran
சுப்பையா ராஜசேகரன் அவர்கள் நுவரெலியா மாவட்டத்திலுள்ள வட்டகொடையில் வசிக்கிறார். 55 ஆண்டுகளுக்கு மேலான ஆசிரியராக ஒரு பாடசாலையை நடத்தி வந்தவர். அண்மையில் ஓய்வுபெற்றுள்ளார். மலையகம் தொடர்பான அரசியல், வாழ்வியல், நாட்டுப்புறவியல் உட்பட்ட பல துறைத் தகவல்களை தேடி ஆவணப்படுத்தி வருகிறார். 4500 நாட்டுப்புறப் பாடல்களை ஆவணப்படுத்தி உள்ளார். ஆவணப்படுத்தலில் ஆழ்ந்த ஈடுபாடு உடையவர்.  
- புஸ்பராஜ் - Pushparajh
சிவலிங்கம் புஸ்பராஜ் நுவரெலியா மாவட்டத்தில் உள்ள மஸ்கெலியா பிரதேசத்தில் உள்ள முக்கார் ஊரை சொந்த ஊராகக் கொண்டவர். தற்போது நோர்வூட்டில் வசிக்கிறார். எட்டு ஆண்டுகளாக பிரதேச செயலகத்தில் கடைமையாற்றி, அண்மையில் ஆசிரியப் பணியில் இணைந்துள்ளார். மலையக கிராமிய வழிபாட்டு முறையை ஆய்ந்து வருகிறார். இதுவரைக்கும் 140 வரையான தெய்வங்களைப் பற்றிய தகவல்களைப் பதிவுசெய்துள்ளார். இத் தெய்வங்கள் பற்றிய பல்லூடகப் பதிவுகளை இவர் உருவாக்கி உள்ளார்  
- தனபாலசிங்கம் - Thanabalasingam
கந்தையா தனபாலசிங்கம் அவர்கள் லிந்துலவை சொந்த இடமாகக் கொண்டவர். பதினொரு ஆண்டுகளாக கொழும்பில் வசிக்கிறார். சிறிதுகாலம் ஆசிரியரகாப் பணி புரிந்த பின்பு தற்போது நீரழிவுநோய் நடுவம் ஒன்றில் பணி புரிகிறார். மேலும் இவர் ஒரு ஊடகவியலாளர். ஜனாதிபதி ஊடகப் பிரிவில் பணி புரிந்துள்ளார். இணையத்தள ஊடகங்களில் பணி புரிந்துள்ளார். தமிழ் மலர் வானொலியில் பணி புரிந்து வருகிறார். மலையக தமிழீழ ஊடகவியல் சங்கத்தின் செயலாளாராகவும் மலையகத் தமிழ் ஆய்வு மையத்தில் ஓர் உறுப்பினரகாவும் செயற்பட்டு வருகிறார். மலையகம்.காம் என்ற வலைத்தளத்தை உருவாக்கும் நோக்குடன் நிறைய தகவல்களை சேகரித்து வைத்துள்ளார். youtube இல் மலையகத்துகான ஒரு channel உருவாக்கி அதில் குறும்/ஆவணப் படங்களை வெளியிட்டுள்ளார்.  
- விஜயகாந்தன் - Vijayakanthan
பழனியாண்டி வியஜகாந்தன் அவர்கள் மலையத்தில் உள்ள பொகவந்தலாவை என்ற ஊரை சொந்த இடமாகக் கொண்டவர். தமிழ் ஆசிரியராகப் பணி புரிகிறார். ஆவணப்படுத்தலில் ஆர்வம் உள்ளவர். தற்போது இணையத்தில் மலையகம் தொடர்பான ஓர் ஆய்வுக் கட்டுரையை எழுதி வருகிறேன். 150 இணைப்புகளை இவ்வாறு அடையாளம் கண்டு உள்ளேன். நமதுமலையகம் ஆசிரியர் குழுவில் உள்ளார். மலையக கூத்து வடிவங்கள், அவற்றின் வரலாறுகள், சமூக பண்பாட்டு பின்புலங்கள் பற்றி ஆய்வுகள் செய்துள்ளார்.  
கீழ் கண்டபவர்கள் பற்றிய விபரங்களை இங்கேயும்: https://meta.wikimedia.org/wiki/Grants:Project/Tamil_Wikimedia-Noolaham_Foundation/Multimedia_Documentation_of_Traditional_Trades_and_Crafts_of_Eastern,_Northern_and_Up-Country_Sri_Lanka, https://ta.wikipedia.org/s/5x7y ஆகிய இடங்களில் பார்க்கலாம்:  
- சிவகுமார்
- பிரசாந்
- ரமணேஸ்
- மயூரநாதன்
- தமிழினி
- கோபி
- நற்கீரன்  
இந்தச் சந்திப்பில் கலந்து கொள்ள முடியாமால் ஆனால் மலையக ஆவணப்படுத்தலில் பின்வருவோரும் ஆர்வமாக உள்ளனர்: ஜெயகுமார், ஜோதிலிங்கம், விஜயகுமார், பிரியா.